CELEX: 22013D0149
Language: bg
Date: 2013-03-06 00:00:00
Title: 2013/149/ЕС: Решение № 1/2013 на Комитета на посланиците АКТБ — ЕС от 6 март 2013 година за назначаване на членовете на изпълнителния съвет на Центъра за развитие на предприятията (ЦРП)

23.3.2013   
            
            
               BG
            
            
               Официален вестник на Европейския съюз
            
            
               L 84/28
            
         РЕШЕНИЕ № 1/2013 НА КОМИТЕТА НА ПОСЛАНИЦИТЕ АКТБ — ЕС
   от 6 март 2013 година
   за назначаване на членовете на изпълнителния съвет на Центъра за развитие на предприятията (ЦРП)
   (2013/149/ЕС)
   КОМИТЕТЪТ НА ПОСЛАНИЦИТЕ АКТБ — ЕС,
   като взе предвид Споразумението за партньорство между членовете на групата държави от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна, подписано в Котону на 23 юни 2000 г. (1) и изменено за първи път в Люксембург на 25 юни 2005 г. (2) и за втори път в Уагадугу на 22 юни 2010 г. (3), и по-специално член 2, параграф 6 от приложение III към него,
   като взе предвид Решение № 8/2005 на Комитета на посланиците АКТБ—ЕО от 20 юли 2005 г. относно устава и процедурния правилник на Центъра за развитие на предприятията (ЦРП) (4), и по-специално член 9, параграф 1 от него,
   като има предвид, че:
   
               (1)
            
            
               Член 9 от устава и процедурния правилник на Центъра за развитие на предприятията (ЦРП), приет с Решение № 8/2005, постановява, че на Комитета на посланиците се възлага да назначава членовете на изпълнителния съвет за период от максимум 5 години.
            
         
               (2)
            
            
               Мандатът на настоящите членове на изпълнителния съвет на Центъра за развитие на предприятията, изменен с Решение № 3/2009 на Комитета на посланиците АКТБ—ЕО (5), изтича на 6 март 2013 г.
            
         
               (3)
            
            
               Необходимо е да се осигури стабилност и приемственост на ЦРП, като се има предвид, че той се управлява от изпълняващ длъжността директор,
            
         РЕШИ:
   Член 1
   Мандатът на настоящите членове на изпълнителния съвет на Центъра за развитие на предприятията се удължава с 6 месеца и изтича на 6 септември 2013 г.
   Съставът на изпълнителния съвет на ЦРП е следният:
   
               —
            
            
               г-н Ibrahim IDDI ANGO
            
         
               —
            
            
               г-н Adrien SIBOMANA
            
         
               —
            
            
               г-жа Valerie Patricia VEIRA
            
         
               —
            
            
               г-н Bayo AKINDEINDE
            
         
               —
            
            
               г-н Giovannangelo MONTECCHI PALAZZI
            
         
               —
            
            
               г-жа Vera VENCLIKOVA.
            
         Член 2
   Настоящото решение влиза в сила на датата на приемането му.
   
      Съставено в Брюксел на 6 март 2013 година.
      
         
            За Комитета на посланиците АКТБ — ЕС
         
         
            Председател
         
         R. MONTGOMERY
      
   
   
      (1)  ОВ L 317, 15.12.2000 г., стр. 3.
   
      (2)  Споразумение за изменение на Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
   
      (3)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).
   
      (4)  ОВ L 66, 8.3.2006 г., стр. 16.
   
      (5)  ОВ L 171, 1.7.2009 г., стр. 36.